
Návrh uznesenia 


Mestské zastupiteľstvo mesta Trnava po prerokovaní:


1. Rozhoduje 

podľa § 3 ods. 5 písm. w) a § 4 ods. 1 písm. a)-d) Zásad hospodárenia a nakladania s majetkom Mesta a s majetkom štátu, ktorý Mesto užíva, z dôvodu nepotrebnosti majetku a ekonomických nákladov na údržbu tohto majetku, ale aj v záujme protihodnoty, ktorú môže mesto získať z finančných prostriedkov získaných z predaja prebytočného majetku, ktoré môže využiť na svoje verejnoprospešné ciele
o trvalej prebytočnosti nehnuteľného majetku vo výlučnom vlastníctve Mesta Trnava (IČO: 00 313 114) vedeného Okresným úradom Trnava, katastrálnym odborom, na LV č. 1082 v katastrálnom území Zavar, obec Zavar, okres Trnava:
· pozemok C-KN parc. č. 214/1 – zastavaná plocha a nádvorie o výmere 23595m2
· pozemok C-KN parc. č. 214/65 – zastavaná plocha a nádvorie o výmere 12646m2
· pozemok C-KN parc. č. 214/66 – zastavaná plocha a nádvorie o výmere 13186m2


2. Schvaľuje

v zmysle § 9 ods. 2 písm. a) zákona č. 138/1991 Zb. o majetku obcí v znení neskorších predpisov spôsob prevodu vlastníctva nehnuteľného majetku podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov formou obchodnej verejnej súťaže o najvhodnejší návrh kúpnej zmluvy na predaj nehnuteľností vo výlučnom vlastníctve Mesta Trnava (IČO: 00 313 114) vedených Okresným úradom Trnava, katastrálnym odborom, na LV č. 1082 v katastrálnom území Zavar, obec Zavar, okres Trnava, a to nehnuteľností:
· pozemku C-KN parc. č. 214/1 – zastavaná plocha a nádvorie o výmere 23595m2
· pozemku C-KN parc. č. 214/65 – zastavaná plocha a nádvorie o výmere 12646m2
· pozemku C-KN parc. č. 214/66 – zastavaná plocha a nádvorie o výmere 13186m2


3. Schvaľuje 
vyhlásenie obchodnej verejnej súťaže o najvhodnejší návrh kúpnej zmluvy na predaj nehnuteľností vo výlučnom vlastníctve Mesta Trnava, zapísaných na LV č. 1082, a to pozemku  C-KN parc. č. 214/1 – zastavaná plocha a nádvorie o výmere 23595m2, pozemku C-KN parc. č. 214/65 – zastavaná plocha a nádvorie o výmere 12646m2, pozemok C-KN parc. č. 214/66 – zastavaná plocha a nádvorie o výmere 13186m2, v katastrálnom území Zavar, obec Zavar, okres Trnava


4. Schvaľuje 
podmienky obchodnej verejnej súťaže v tomto znení:

ÚVODNÉ USTANOVENIA

Predmet predaja sú nehnuteľnosti vo výlučnom vlastníctve Mesta Trnava, zapísané na LV č. 1082, a to pozemok C-KN parc. č. 214/1 – zastavaná plocha a nádvorie o výmere 23595m2, pozemok C-KN parc. č. 214/65 – zastavaná plocha a nádvorie o výmere 12646m2, pozemok C-KN parc. č. 214/66 – zastavaná plocha a nádvorie o výmere 13186m2, nachádzajúce sa v katastrálnom území Zavar, obec Zavar, okres Trnava. 
Uvedené pozemky v zmysle územnoplánovacích regulatívov obce Zavar slúžia na výrobné funkcie, pre areály a zariadenia priemyselnej výroby, výrobných služieb a skladov s ekologickou nezávadnosťou výrobnej základne bez umiestňovania výroby s veľkým zdrojom znečistenia ovzdušia. Urbanistická koncepcia územia dotknutého predmetom predaja sa bude riešiť samostatne stojacimi objektami na voľnom pozemku s max. zastavanosťou 70% a možnosťou výsadby areálovej zelene. Vzhľadom k tomu, že pozemky spolu súvisia, predávajú sa spolu.

A. ZÁKLADNÉ USTANOVENIA

Vyhlasovateľ obchodnej verejnej súťaže 
1. Vyhlasovateľom tejto obchodnej verejnej súťaže (ďalej len „súťaž“) je Mesto Trnava, so sídlom Hlavná 1, Trnava, IČO: 00 313 114 (ďalej len ako „vyhlasovateľ“), ktorý je vlastníkom nehnuteľného majetku ako predmetu súťaže.

1. Súťaž sa vyhlasuje v súlade s uznesením Mestského zastupiteľstva mesta Trnava č. ...... zo dňa 29.10.2024.

Predmet a podmienky súťaže – predaj nehnuteľného majetku
1. [bookmark: _Hlk168401713]Predmetom prevodu (predaja) sú nehnuteľnosti - pozemok C-KN parc. č. 214/1 – zastavaná plocha a nádvorie o výmere 23595m2, pozemok C-KN parc. č. 214/65 – zastavaná plocha a nádvorie o výmere 12646m2, pozemok C-KN parc. č. 214/66 – zastavaná plocha a nádvorie o výmere 13186m2, nachádzajúce sa v katastrálnom území Zavar, obec Zavar, okres Trnava, evidované na LV č. 1082.

1. Minimálna východisková kúpna cena (minimálne podanie) je: 60 EUR/m2.

1. Lehota na predkladanie návrhov kúpnej zmluvy: od 11.11.2024 do 10.1.2025 do 12,00 hod.

1. Spôsob výberu najvhodnejšieho návrhu – kritérium:
Kritériom výberu najvhodnejšieho súťažného návrhu na uzavretie zmluvy je najvyššia cena v EUR za 1m2. 
Cena za 1m2 bude jednotná pre všetky pozemky, ktoré sú predmetom predaja.
Víťazom súťaže je ten uchádzač, ktorý navrhne najvyššiu cenu v EUR za 1m2.

1. Obhliadka predmetu súťaže – neustanovuje sa.

Kontaktná osoba vyhlasovateľa:
1. Vyhlasovateľ ako kontaktnú osobu určuje:
Mgr. Slavomír Pastýr – tel.: +421 33 32 36 208

1. Súťažné podmienky je možné získať v pracovných dňoch osobne, v sídle vyhlasovateľa súťaže alebo na webovom sídle vyhlasovateľa www.trnava.sk.

Oprávnenia vyhlasovateľa:
1. Vyhlasovateľ ako vlastník predmetu prevodu si vyhradzuje právo v odôvodnených prípadoch zmeniť súťažné podmienky alebo zrušiť súťaž, rozhodnúť o splnení podmienok navrhovateľa v súťaži, odmietnuť predložený návrh alebo všetky predložené návrhy pričom o uplatnení tohto práva rozhoduje Mestské zastupiteľstvo mesta Trnava na základe odporučenia výberovej komisie. Vyhlasovateľ o tejto skutočnosti bez zbytočného odkladu písomne upovedomí tých navrhovateľov, ktorí už podali súťažné návrhy. Mesto Trnava môže zrušiť súťaž, ak si to v podmienkach súťaže vyhradilo. Mesto Trnava môže zrušiť súťaž aj vtedy, ak sa podstatne zmenili okolnosti, za ktorých sa vyhlásila súťaž alebo ak sa v priebehu súťaže vyskytli výnimočné dôvody, pre ktoré nemožno od mesta požadovať, aby v súťaži pokračoval, pričom o zrušení súťaže rozhoduje Mestské zastupiteľstvo mesta Trnava nadpolovičnou väčšinou všetkých poslancov.

Náhrada nákladov:
1. Navrhovatelia nemajú nárok na náhradu nákladov spojených s účasťou v súťaži.

B. SÚŤAŽNÝ NÁVRH NA UZAVRETIE KÚPNEJ ZMLUVY

Náležitosti súťažného návrhu  
1. Súťažný návrh na uzavretie kúpnej zmluvy musí obsahovať:  
1. podpísaný návrh zmluvy (s vyplneným čl. I. Zmluvy – identifikačné údaje a čl. IV. Zmluvy - výška navrhovanej kúpnej ceny) – príloha č. 1 tejto súťaže;
1. písomný súhlas s podmienkami súťaže – príloha č. 2 tejto výzvy;
1. oznámenie o určení kontaktných údajov navrhovateľa (s uvedením jej mena a priezviska, telefónneho čísla a emailovej adresy; vlastnej korešpondenčnej adresy určenej na doručovanie písomností súvisiacich so súťažou);
1. doklad o úhrade finančnej zálohy.
1. Ak súťažné podmienky v jednotlivom prípade neustanovujú inak, ku všetkým písomnostiam, ktoré nie sú vyhotovené v slovenskom jazyku, sa musí priložiť preklad vykonaný prekladateľom zapísaným v príslušnom zozname podľa zákona č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov; to sa nevzťahuje na listiny napísané v českom jazyku. Návrh zmluvy sa predkladá výlučne v origináli.

Návrh zmluvy - špecifikácia
1. Podstatné náležitosti návrhu zmluvy v uvedené v prílohe č. 1 tejto výzvy sú záväzné a nemenné. Navrhovateľ je povinný doplniť nasledovné vyznačené údaje: 
1. identifikačné údaje navrhovateľa (v čl. 1 zmluvy a v podpisovej časti), pričom 
· ak je navrhovateľ zapísaný v inom ako obchodnom registri, uvedie zápis v inom registri; 
· ak ide o fyzickú osobu – podnikateľa, popri údajoch uvedených v návrhu zmluvy uvedie obchodné meno, meno a priezvisko, ako aj rodné priezvisko, miesto podnikania, číslo živnostenského oprávnenia, dátum narodenia, štátne občianstvo; 
· ak navrhovateľ niektorým z uvedených identifikačných údajov nedisponuje, možno ho z návrhu zmluvy vypustiť;
· ak navrhovateľ nie je zapísaný v žiadnom registri, je povinný predložiť iný doklad, ktorý preukazuje jeho právnu subjektivitu.  
1. výšku navrhovanej kúpnej ceny v EUR/m2 v súlade so stanoveným minimálnym podaním, ktoré je uvedené v časti A. bod 4 súťažných podmienok, vrátane ceny za každý pozemok jednotlivo a celkovej kúpnej ceny
1. podpis zmluvy a uvedenie osoby, ktorá návrh zmluvy podpísala, tlačeným písmom.  
1. Návrh zmluvy musí byť podpísaný oprávnenou osobou (spravidla štatutárnym orgánom, ak je účastník súťaže právnickou osobou). Ak za navrhovateľa koná splnomocnená osoba, k návrhu zmluvy sa priloží aj úradne osvedčené plnomocenstvo. Kúpnu zmluvu bude úspešný navrhovateľ podpisovať bezodkladne, najneskôr do 30 dní od doručenia oznámenia o výsledku súťaže.

Doručenie súťažného návrhu a viazanosť predloženým súťažným návrhom  
1. Súťažný návrh možno predložiť vyhlasovateľovi výlučne v lehote určenej na predkladanie súťažných návrhov (časť A. bod 5 súťažných podmienok) cez elektronickú schránku alebo v listinnej podobe, ak navrhovateľ nemá aktivovanú elektronickú schránku. Návrhy všetkých navrhovateľov je vyhlasovateľ povinný zverejniť do 10 pracovných dní od uplynutia lehoty na doručovanie návrhov, po dobu minimálne 30 dní, na úradnej tabuli mesta a na webovom sídle mesta. V prípade doručovania súťažného návrhu poštou sa za deň doručenia súťažného návrhu považuje deň doručenia poštovej zásielky na adresu vyhlasovateľa. Vyhlasovateľ opatrí doručený súťažný návrh podacou pečiatkou s vyznačením dátumu a času doručenia.
1. Súťažný návrh je potrebné predložiť s uvedením: 
1. identifikačných údajov účastníka súťaže na zadnej strane zalepenej obálky (v prípade zaslania návrhu poštou); 
1. označenia súťaže „NEOTVÁRAŤ – Obchodná verejná súťaž – pozemky k.ú. Zavar“;
· č. elektronickej schránky E0005829352,
· [bookmark: _Hlk54767846]ak navrhovateľ nemá aktivovanú elektronickú schránku súťažný návrh je možné podať osobne do podateľne MsÚ v Trnave, Ulica Trhová 3, Trnava (v pracovných dňoch) alebo prostredníctvom pošty na adresu Mesto Trnava, Hlavná 1, Trnava. 
1. Navrhovateľ je oprávnený podať len jeden súťažný návrh. Predložený súťažný návrh nie je možné meniť a dopĺňať, ani ho upravovať po uplynutí lehoty určenej na predkladanie súťažných návrhov (časť A. bod 5 súťažných podmienok). 
1. Navrhovateľ je viazaný svojím súťažným návrhom až do ukončenia súťaže, najneskôr do písomného oznámenia o výsledkoch súťaže.  

C. FINANČNÁ ZÁLOHA

Zloženie finančnej zálohy 
1. [bookmark: _Hlk180070505][bookmark: _Hlk167713563]Navrhovateľ je povinný pred podaním súťažného návrhu zložiť návratnú účastnícku zálohu – finančnú zálohu vo výške 10 000 EUR prevodom na bankový účet IBAN: SK23 0200 0000 3500 2692 5212, s variabilným symbolom (VS) - identifikačné číslo (IČO) navrhovateľa - podnikateľa /alebo rodné číslo navrhovateľa - fyzickej osoby, prípadne iný jednoznačný identifikátor navrhovateľa. Zložením finančnej zálohy sa rozumie deň jej pripísania na účet vyhlasovateľa. Finančné prostriedky musia byť pripísané na účet vyhlasovateľa najneskôr v deň uplynutia lehoty na predkladanie ponúk. Zloženie finančnej zálohy je navrhovateľ povinný preukázať dokladom o úhrade, ktorý musí byt' súčasťou predloženého súťažného návrhu.
1. Žiaden z navrhovateľov nemá nárok na výplatu úrokov z peňažných prostriedkov zložených na účte vyhlasovateľa, ktoré tvoria zálohu. 
1. V prípade, že navrhovateľ, ktorý predložil jediný súťažný návrh a tento návrh bol vybraný ako najvhodnejší, akýmkoľvek spôsobom zmarí uzatvorenie kúpnej zmluvy, záloha sa mu v takom prípade nevracia a bude použitá na úhradu nákladov spojených s realizáciou súťaže.
1. V prípade, že navrhovateľ, ktorého súťažný návrh bol vybraný ako najvhodnejší, odstúpi od uzavretia kúpnej zmluvy, záloha sa v takom prípade nevracia a bude použitá na úhradu nákladov spojených s realizáciou súťaže.
1. Neúspešným navrhovateľom bude záloha vrátená najneskôr do 30 dní od uzatvorenia zmluvy s úspešným navrhovateľom, ak ďalej nie je uvedené inak. 
1. V prípade zrušenia súťaže bude záloha vrátená najneskôr do 30 dní odo dňa zrušenia súťaže. 

D. VÝBER NAJVHODNEJŠEJ PONUKY

Posúdenie splnenia súťažných podmienok  
1. Posúdenie súťažných návrhov sa uskutoční komisionálne, na zasadnutí komisie stanovenej vyhlasovateľom, zloženej z členov Majetkovej komisie Mestského zastupiteľstva mesta Trnava a ďalších členov určených vyhlasovateľom (ďalej len ako „komisia“).
2. Komisia posúdi, či predložené súťažné návrhy zodpovedajú zverejnených súťažným podmienkam vyhlasovateľa a rozhodne, či súťažný návrh zaradí do vyhodnotenia. Súťažné návrhy, ktoré neboli doručené do uplynutia stanovenej lehoty (časť A. bod 5 súťažných podmienok), budú vyradené.
3. Komisia preskúma predložený súťažný návrh každého navrhovateľa, či: 
· neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto súťažných podmienkach, 
· obsahuje všetky požadované doklady a dokumenty uvedené v súťažných podmienkach a či navrhovateľ zložil finančnú zálohu podľa časti C. súťažných podmienok, ako aj či súťažný návrh spĺňa akékoľvek ďalšie náležitosti uvedené v súťažných podmienkach. 
4. Komisia vylúči súťažný návrh navrhovateľa, ak: 
1. v lehote na predkladanie súťažných návrhov nezložil finančnú zálohu podľa týchto súťažných podmienok; 
1. súťažný návrh nespĺňa požadované náležitosti a podmienky uvedené v týchto súťažných podmienkach;
1. nepredložil požadované alebo platné doklady, alebo 
1. poskytol nepravdivé, neúplné alebo skreslené informácie. 
5. Vyhlasovateľ písomne oznámi navrhovateľovi/navrhovateľom vylúčenie návrhu zo súťaže spolu s odôvodnením v lehote 30 dní od vyhodnotenia návrhov.
6. Komisia posúdi predložené návrhy v súlade so súťažnými podmienkami, v nadväznosti na odporúčanie komisie a vyberie najvhodnejší z predložených návrhov kúpnej zmluvy, ktorý predloží na odsúhlasenie primátorovi mesta, ktorý návrh vopred prerokuje v Mestskej rade mesta Trnava spolu s vyhodnotením súťaže a výberom najvhodnejšieho návrhu kúpnej zmluvy.
7. Vyhlasovateľ bez zbytočného odkladu, najneskôr do 10 dní po ukončení súťaže oznámi písomne víťaznému navrhovateľovi prijatie jeho návrhu na uzavretie kúpnej zmluvy a upovedomí neúspešných navrhovateľov, že ich návrhy sa odmietli, resp. oznámi všetkým navrhovateľom zrušenie súťaže. S víťazným navrhovateľom uzatvorí kúpnu zmluvu.

Príloha č. 1 – návrh kúpnej zmluvy

KÚPNA ZMLUVA
uzatvorená v zmysle § 588 a nasl. zákona č. 40/1964 Zb. Občiansky zákonník v znení neskorších predpisov, uznesenia Mestského zastupiteľstva mesta Trnava č. ........ zo dňa .............. (ďalej iba „zmluva“)
medzi:

Názov					Mesto Trnava
Sídlo					Hlavná 1, 917 71 Trnava 
Štatutárny orgán			JUDr. Peter Bročka, LL.M., primátor mesta
IČO					00 313 114
DIČ					2021175728
Bankové spojenie			VÚB, a.s.
IBAN					SK59 0200 0000 0000 2692 5212
(ďalej v zmluve „predávajúci“)

a

[bookmark: _Hlk529863321]Obchodné meno			
Sídlo				 	
Štatutárny orgán			
IČO					
DIČ					
Zapísaná v registri 		 		
Bankové spojenie			
IBAN					

alebo

Meno a priezvisko			
Dátum narodenia			
Rodné číslo				
Trvalý pobyt			
Štátna príslušnosť		
Bankové spojenie			
IBAN					
(ďalej v zmluve „kupujúci“ a spolu s predávajúcim aj ako „zmluvné strany“)

za nasledujúcich podmienok:

Článok I.
Predmet predaja
1. Predávajúci je podľa výpisu z listu vlastníctva č. 1082, k. ú. Zavar, obec Zavar, okres Trnava výlučným vlastníkom (spoluvlastnícky podiel 1/1 vzhľadom k celku) nehnuteľností – pozemkov:
· parcela registra C-KN č. 214/1 – zastavaná plocha a nádvorie o výmere 23595m2
· parcela registra C-KN č. 214/65 – zastavaná plocha a nádvorie o výmere 12646m2
· parcela registra C-KN č. 214/66 – zastavaná plocha a nádvorie o výmere 13186m2
(ďalej v zmluve „predmet predaja“).

Článok II.
Predmet zmluvy
1. Predávajúci touto zmluvou predáva predmet predaja (spoluvlastnícky podiel 1/1 vzhľadom k celku) v stave v akom sa nachádza kupujúcemu a kupujúci ho v tomto stave kupuje do svojho výlučného vlastníctva v celosti.
1. Kupujúci sa zaväzuje uhradiť predávajúcemu kúpnu cenu za podmienok dohodnutých v článku IV. tejto zmluvy.

Článok III. 
Vyhlásenia zmluvných strán
1. Predávajúci vyhlasuje, že:
0. predmet predaja je bez akýchkoľvek tiarch, právnych vád, neviazne na ňom žiadne predkupné, či záložné právo,
0. predmet predaja nie je ku dňu uzatvorenia tejto zmluvy predmetom žiadnej nájomnej zmluvy,
0. na predmet predaja neboli uplatnené žiadne reštitučné nároky a predávajúci nemá vedomosť, že by v súvislosti s ním bolo vedené súdne, rozhodcovské, správne či iné konanie,
0. uzavretím tejto zmluvy nepríde k porušeniu iného zmluvného vzťahu a nevznikne z nej právo tretej osoby na odporovanie akémukoľvek právnemu úkonu,
0. odo dňa uzavretia tejto zmluvy neurobí úkony, ktoré by znemožnili prevod vlastníckeho práva k predmetu predaja, najmä predmet predaja nedaruje, nescudzí alebo nezaťaží právom tretej osoby,
0. mu nie je známa tretia osoba, ktorá by si uplatňovala alebo mohla uplatniť akýkoľvek právny nárok na predmet predaja, ktorý by ohrozil alebo znemožnil prevod vlastníckeho práva v prospech kupujúceho alebo by bolo vlastnícke právo k predmetu predaja po jeho nadobudnutí kupujúcim akýmkoľvek spôsobom rušené, či ohrozené tak, že by kupujúci nemohol s predmetom predaja nakladať, 
0. mu nie sú známe žiadne skutočnosti, ktoré by boli spôsobilé zmariť účel tejto zmluvy.
1. Kupujúci vyhlasuje a svojím podpisom potvrdzuje, že sa s vyhláseniami predávajúceho oboznámil, že mu je známy právny stav predmetu predaja a fyzický stav predmetu predaja z obhliadky na mieste samom a na základe týchto skutočností kupuje predmet predaja od predávajúceho v stave v akom sa nachádza ku dňu uzatvorenia tejto zmluvy do výlučného vlastníctva.

Článok IV.
Kúpna cena a platobné podmienky
1. Zmluvné strany sa dohodli na kúpnej cene ...........EUR/m2, čo predstavuje:
1. za pozemok parcelu registra C-KN č. 214/1 o výmere 23595m2 kúpnu cenu vo výške ...............EUR
1. za pozemok parcelu registra C-KN č. 214/65 o výmere 12646m2 kúpnu cenu vo výške ...............EUR
1. za pozemok parcelu registra C-KN č. 214/66 o výmere 13186m2 kúpnu cenu vo výške ...............EUR,
pričom celková kúpna cena za predmet predaja v celosti predstavuje sumu ......................EUR (slovom: .................................eur).
1. Kupujúci zložil dňa ............. zálohu na predmet kúpy  vo výške 10 000,- eur, slovom desaťtisíc eur, ktorá je započítaná ako preddavok kúpnej ceny dohodnutej podľa ods. 1 tohto článku.
1. Kupujúci uhradí predávajúcemu zvyšnú časť kúpnej ceny dohodnutej v ods. 1 tohto článku vo výške .................... eur, slovom ................................. eur poukázaním na účet predávajúceho uvedený v záhlaví tejto zmluvy, VS ................ ku dňu podpísania kúpnej zmluvy zo strany kupujúceho.
1. Kúpna cena sa považuje za zaplatenú ku dňu pripísania finančných prostriedkov na účet predávajúceho.

Článok V.
Odstúpenie od zmluvy
1. Kupujúci je oprávnený od tejto zmluvy odstúpiť v prípade, že niektoré z vyhlásení predávajúceho uvedené v článku III. ods. 1 tejto zmluvy sa ukáže ako nepravdivé.
1. Predávajúci je oprávnený od tejto zmluvy odstúpiť, ak kupujúci neuhradí kúpnu cenu v súlade s článkom IV. tejto zmluvy ani v lehote 30 dní po splatnosti kúpnej ceny.
1. Odstúpenie je účinné ku dňu jeho doručenia druhej zmluvnej strane.
1. Bezodkladne po odstúpení od tejto zmluvy sú zmluvné strany povinné vydať si všetko, čo v súvislosti s touto zmluvou plnili.
1. V prípade, že ku dňu účinného odstúpenia od tejto zmluvy bude predmet predaja evidovaný na liste vlastníctva kupujúceho, sú zmluvné strany povinné poskytnúť si všetku potrebnú súčinnosť na to, aby bol vo vzťahu k predmetu predaja dosiahnutý stav existujúci pred uzatvorením tejto zmluvy. 

[bookmark: _Hlk150779242][bookmark: _Hlk150864406][bookmark: _Hlk150506879]Článok VI.
Nadobudnutie vlastníctva 
1. Kupujúci nadobudne vlastnícke právo k predmetu predaja na základe právoplatného rozhodnutia príslušného okresného úradu o povolení jeho vkladu v prospech kupujúceho.
1. Zmluvné strany sa dohodli, že návrh na vklad vlastníckeho práva do katastra nehnuteľností predloží príslušnému okresnému úradu predávajúci do 10 dní od pripísania kúpnej ceny v celosti na účet predávajúceho. Správny poplatok za návrh na vklad do katastra nehnuteľností uhradí predávajúci v plnej výške sám. 
1. Zmluvné strany sú oprávnené vzájomnou dohodou zmeniť termín podania návrhu na vklad vlastníckeho práva do katastra nehnuteľností dohodnutý v ods. 2 tohto článku zmluvy.
1. V prípade, ak príslušný okresný úrad z akýchkoľvek dôvodov zamietne návrh na vklad vlastníckeho práva k predmetu predaja v prospech kupujúceho alebo ak konanie o povolení vkladu právoplatne zastaví alebo preruší, sú zmluvné strany povinné poskytnúť si vzájomnú súčinnosť a uskutočniť všetky kroky potrebné k tomu, aby bol návrh na vklad vlastníckeho práva k predmetu predaja v prospech kupujúceho opätovne podaný a vklad povolený.

Článok VII.
Zmluvná pokuta a ďalšie povinnosti zmluvných strán
1. Zmluvné strany sa dohodli, že v prípade, ak je kupujúci v omeškaní s úhradou kúpnej ceny o viac ako 15 (pätnásť) kalendárnych dní oproti lehote splatnosti dohodnutej v tejto Zmluve, má predávajúci právo na zmluvnú pokutu vo výške 0,05% z dlžnej sumy za každý začatý deň omeškania počnúc 16-tym (šestnástym) dňom omeškania. Zaplatenie zmluvnej pokuty podľa tohto článku nezbavuje predávajúceho jeho povinnosti previesť na kupujúceho vlastnícke právo k predmetu predaja podľa tejto zmluvy.
1. Predávajúci sa zaväzuje, že odo dňa uzatvorenia tejto zmluvy predmet predaja neprenechá na užívanie tretej osobe, nescudzí ho, nedaruje, nezaťaží právom tretej osoby a ani neurobí žiaden právny úkon, ktorý by ohrozil alebo znemožnil prevod vlastníckeho práva k predmetu predaja na kupujúceho, neumiestni na ňom žiadnu stavbu a neumožní tretej osobe umiestnenie stavby na predmete predaja.
1. Predávajúci je povinný ku dňu uzatvorenia tejto zmluvy až do dňa prevodu vlastníckeho práva k predmetu predaja na kupujúceho byť registrovaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

Článok VIII.
Osobitné ustanovenia
Zmluvné strany sa dohodli, že predávajúci odovzdáva predmet predaja kupujúcemu a ten ho preberá dňom pripísania kúpnej ceny v celosti na účet predávajúceho.

Článok IX.
Záverečné ustanovenia
1. Vzťahy touto zmluvou priamo neupravené sa riadia ustanoveniami Občianskeho zákonníka a súvisiacich platných právnych predpisov.
1. Zmluva nadobúda platnosť jej podpísaním oboma zmluvnými stranami a účinnosť dňom nasledujúcim po zverejnení v Centrálnom registri zmlúv. Účinky prevodu vlastníckeho práva k predmetu predaja nastávajú dňom právoplatného rozhodnutia príslušného okresného úradu o povolení vkladu vlastníckeho práva v prospech kupujúceho.
1. Táto zmluva sa vyhotovuje v siedmich vyhotoveniach, z toho kupujúci obdrží tri vyhotovenia, predávajúci dve vyhotovenia a dve vyhotovenia budú predložené Okresnému úradu Trnava – katastrálnemu odboru za účelom povolenia vkladu vlastníckeho práva do katastra nehnuteľností v prospech kupujúceho.
1. Táto zmluva je záväzná tiež pre prípadných právnych nástupcov zmluvných strán.
1. Zmluvné strany sa dohodli, že všetky sporné otázky budú riešené vzájomnou dohodou zmluvných strán. V prípade, že k takejto dohode nedôjde, bude spor predložený na rozhodnutie miestne a vecne príslušnému súdu.
1. Zmluvné strany sa dohodli, že zmeny jednotlivých ustanovení tejto zmluvy je možné vykonať výlučne písomnou formou, a to formou očíslovaných dodatkov podpísaných oboma zmluvnými stranami. 
1. Zmluvné strany vyhlasujú, že sú plne spôsobilé na právne úkony, že si zmluvu prečítali, s jej obsahom sa zoznámili a súhlasia s ním, že zmluva bola uzavretá podľa ich pravej a slobodnej vôle, zrozumiteľne, určite a vážne, že nebola uzavretá v tiesni ani za nápadne nevýhodných podmienok, čo svojím podpisom potvrdzujú.

Príloha č. 2 
Súhlas
so súťažnými podmienkami obchodnej verejnej súťaže

Predkladateľ súťažného návrhu (meno, priezvisko, obchodné meno) 

.....................................................................................................................................................

Sídlo/trvalý pobyt (adresa) 

.....................................................................................................................................................

svojim podpisom vyjadrujem súhlas so súťažnými podmienkami obchodnej verejnej súťaže o najvhodnejší súťažný návrh kúpnej zmluvy – ........................


V .............................. dňa ........................... 


........................................................................ 
podpis predkladateľa súťažného návrhu 


1. Berie na vedomie

všeobecnú hodnotu nehnuteľností tvoriace predmet obchodnej verejnej súťaže určenú znaleckým posudkom č. 108/2024 vypracovaným dňa 18.10.2024 Ing. Jozefom Račekom nasledovne:

	Názov
	Všeobecná hodnota [€]

	Pozemky
	

	parcela registra C-KN č. 214/1 – zastavaná plocha a nádvorie o výmere 23595m2 
(LV  č. 1082, k.ú. Zavar)
	609 222,90

	parcela registra C-KN č. 214/65 – zastavaná plocha a nádvorie o výmere 12646m2 
(LV  č. 1082, k.ú. Zavar)
	326 519,72

	parcela registra C-KN č. 214/66 – zastavaná plocha a nádvorie o výmere 13186m2 
(LV  č. 1082, k.ú. Zavar)
	340 462,52




1. Ukladá
Mestskému úradu v Trnave
realizovať obchodnú verejnú súťaž v zmysle výrokovej časti tohto uznesenia
Termín: do 28.2.2025


Dôvodová správa


Mesto Trnava je výlučným vlastníkom nehnuteľného majetku vedeného Okresným úradom Trnava, katastrálnym odborom, na LV č. 1082 v katastrálnom území Zavar, obec Zavar, okres Trnava:
· pozemok C-KN parc. č. 214/1 – zastavaná plocha a nádvorie o výmere 23595m2
· pozemok C-KN parc. č. 214/65 – zastavaná plocha a nádvorie o výmere 12646m2
· pozemok C-KN parc. č. 214/66 – zastavaná plocha a nádvorie o výmere 13186m2.

Základným cieľom obchodnej verejnej súťaže je predaj prebytočného majetku mesta, ktorý neslúži mestu alebo správcom na verejné účely, na podnikateľskú činnosť alebo na výkon samosprávy mesta. Ide o prebytočný majetok z dôvodu jeho budúcej nevyužiteľnosti mestom, resp. správcom.
Mesto pri posúdení trvalej prebytočnosti posúdilo nasledovné kritéria: 
· potrebnosť/nepotrebnosť majetku pre plnenie úloh samosprávy, preneseného výkonu štátnej správy alebo podnikateľskej činnosti mesta alebo ním zriadených organizácií
· ekonomické náklady na údržbu a prevádzku majetku mesta
· protihodnotu, ktorú mesto môže získať za majetok vo forme kúpnej ceny pri predaji prebytočného majetku mesta
· verejnoprospešné ciele, ktorým môže výťažok z predaja prebytočného majetku mesta slúžiť.

V zmysle § 3 ods. 5 písm. b) Zásad hospodárenia a nakladania s majetkom Mesta a s majetkom štátu, ktorý Mesto užíva „Mestské zastupiteľstvo schvaľuje podmienky ak sa má prevod vlastníctva alebo prenájom nehnuteľného majetku mesta realizovať na základe obchodnej verejnej súťaže; podmienky obchodnej verejnej súťaže musia zabezpečiť požiadavky na transparentnú a nediskriminačnú súťaž a nesmú  brániť vytvoreniu čestného súťažného prostredia, ďalej rozhoduje o uplatnení práva odmietnuť všetky predložené návrhy v obchodnej verejnej súťaži pri prevode vlastníctva  alebo prenájme majetku“.

Stanovisko Majetkovej komisie bude predložené na zasadnutí mestské zastupiteľstva.

Na  prijatie uznesenia je potrebný súhlas nadpolovičnej väčšiny poslancov prítomných na rokovaní Mestského zastupiteľstva mesta Trnava.

